тѣ́мъ и мы̀ пѣ́сньми па́мять и́хъ ве́селѡ любо́вію похва́лимъ, вопію́ще: ра́дуйтеся, вселе́нныя засту̂пницы, и побо́рники на врагѝ: ра́дуйтеся, вра́чеве боля́щихъ, и бѣсѡ́въ прогони́теліе: ра́дуйтеся, ѽ любе́зная версто̀, бра́тія прекра́сніи, рѡма́не сла́вный и даві́де чу́дный, люби́міи хрс̑ту̀, за ны̀ моля́ще ст҃у́ю тро̑цу, умири́ти мі́ръ, и спастѝ ду́шы на́шя